เทศบัญญัติเทศบาลตำบลวังไผ่เทศบัญญัติเทศบาลตำบลวังไผ่เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด บางประเภทในพื้นที่บางส่วนในท้องที่เทศบาลตำบลวังไผ่อำเภอเมืองชุมพร จังหวัดชุมพรพ.ศ.๒๕๕๑ อาศัยอำนาจตามมาตรา ๖๐ (๒)แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๕) พ.ศ. ๒๕๑๐ และมาตรา ๑๐ (๒) แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิ เสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายเทศบาลตำบลวังไผ่ โดยความเห็นชอบของสภาเทศบาลตำบลวังไผ่ ผู้ว่าราชการจังหวัดชุมพรคณะกรรมการควบคุมอาคารและได้รับอนุมัติจากรัฐมนตรีว่าการกระทรวงมหาดไทยจึงตราเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลตำบลวังไผ่เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดบางประเภทในพื้นที่บางส่วนในท้องที่เทศบาลตำบลวังไผ่ อำเภอเมืองชุมพร จังหวัดชุมพรพ.ศ. ๒๕๕๑ข้อ ๒[๑]เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ใช้กฎกระทรวงกำหนดบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลนาชะอัง ตำบลบางลึกตำบลวังไผ่ ตำบลนาทุ่ง ตำบลท่าตะเภา ตำบลบ้านนา ตำบลตากแดด ตำบลขุนกระทิงตำบลท่ายาง ตำบลบางหมาก ตำบลปากน้ำ และตำบลหาดทรายรี อำเภอเมืองชุมพร จังหวัดชุมพรพ.ศ. ๒๕๔๗ บังคับในเขตเทศบาลตำบลวังไผ่ เว้นแต่ที่ขัดหรือแย้งกับเทศบัญญัตินี้บริเวณที่ ๑ และบริเวณที่ ๒หมายความว่า พื้นที่บริเวณตามที่กำหนดไว้ในข้อ ๑ แห่งกฎกระทรวงตามข้อ ๓ของเทศบัญญัตินี้บริเวณที่ ๓ หมายความว่าพื้นที่บริเวณดังต่อไปนี้ทิศเหนือจดเส้นตรงที่ลากจากจุดซึ่งอยู่ห่างจากถนนสาธารณะสุขาภิบาลซอย ๗บรรจบกับทางหลวงแผ่นดินหมายเลข ๓๒๗ ไปทางทิศเหนือ ตามแนวถนนสาธารณะสุขาภิบาลซอย ๗ระยะ ๘๐๐ เมตร ไปทางทิศตะวันออกเฉียงใต้ จนถึงจุดซึ่งตั้งฉากกับซอยสุขาภิบาล ๙กับทางหลวงแผ่นดินหมายเลข ๓๒๗ ระยะ ๓๕๐ เมตรทิศตะวันออก จดถนนสาธารณะสุขาภิบาลซอย ๙ทิศใต้ จดทางหลวงแผ่นดินหมายเลข ๓๒๗ ฟากเหนือทิศตะวันตก จดถนนสาธารณะสุขาภิบาลซอย ๗ฟากตะวันออกทั้งนี้ ตามแผนที่ท้ายเทศบัญญัตินี้ข้อ ๕ กำหนดพื้นที่บางส่วนในเขตเทศบาลตำบลวังไผ่อำเภอเมืองชุมพร จังหวัดชุมพร ภายในบริเวณแนวเขตตามแผนที่ท้ายเทศบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(๑) ภายในบริเวณที่ ๑ และบริเวณที่ ๒ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งตามที่กำหนดไว้ในข้อ ๒แห่งกฎกระทรวงตามข้อ ๓ ของเทศบัญญัตินี้(๒) ภายในบริเวณที่ ๓ ห้ามบุคคลใดก่อสร้างอาคารดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๙,๐๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๙,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑.แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๕๐ เมตร๒. ข้อ ๒ (๒) (ข) ๑. ๓. ๔. ๕. ๖. ๗. ๘. ๙. และ๑๐. แห่งกฎกระทรวงตามข้อ ๓ ของเทศบัญญัตินี้ข้อ ๖ ภายในบริเวณพื้นที่ที่กำหนดตามข้อ ๕ห้ามบุคคลใดดัดแปลงหรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๕ข้อ ๗ อาคารที่มีอยู่แล้วในบริเวณพื้นที่ที่กำหนดตามข้อ๕ ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนแปลงการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๕ข้อ ๘ อาคารที่ได้รับใบอนุญาตหรือใบรับแจ้งการก่อสร้างดัดแปลงหรือเปลี่ยนแปลงการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้ข้อบังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการขออนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๙ ให้นายกเทศมนตรีตำบลวังไผ่เป็นผู้รักษาการตามเทศบัญญัตินี้ประกาศณ วันที่ ๒๘ พฤศจิกายน พ.ศ. ๒๕๕๑มาโนชธัญญาบัตรนายกเทศมนตรีตำบลวังไผ่ปริยานุช/ผู้จัดทำ๑๖ธันวาคม ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๑๘๘ ง/หน้า ๗๓/๑๒ ธันวาคม ๒๕๕๑